Klimentowica (scs. "Климє́нтовица") je ôkreślyniym užywonym lo starosuowiańskigo šrajbōngu, kery rozwinou sie we cyrylica a kery zostou prawdōpodaniy rozwiniynty bez Klemensa ze Ôrchydy, školořa ôd świyntygo Cyryla. Klimentowica bōua utwořono na bazie alfabytu greckigo, ze pōmiynianiym kštoutu buchštab a wciepywaniym nowych. Bajšpilym užywanio wčesnyj klimentowicy je inskrypcyjo Samuila, bōugarskigo wuadcy. Klimentowica na počōnku bōua přistosowano do škryflanio we starocerkewnosuowiańskij godce a potym tyž we staroruskij godce, nale, kej čas mijou, klimentowica užywano do rōmōńskij godki, a bestož pojawiuy sie we tym šrajbōngu nowe buchštaby. Ôstatečny kres klimentowicy miou plac we 1698, kej Piotr I Wielgi dou nakaz reformy buchštab, prowadzōnc do powstanio graždanki.